NARIADENIE KOMISIE (ES) č. 1808/2004
z 18. októbra 2004,
ktorým sa mení a dopĺňa nariadenie (ES) č. 2138/97 určujúce homogénne produkčné zóny olivového oleja
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi (1),
so zreteľom na nariadenie Rady (EHS) č. 2261/84 zo 17. júla 1984, ktorým sa ustanovujú všeobecné pravidlá na poskytovanie podpory na výrobu olivového oleja a podpory organizáciám výrobcov olivového oleja (2), najmä na jeho článok 19,
keďže:
(1)
Článok 18 nariadenia (EHS) č. 2261/84 stanovuje, že výnosy olív a výťažky oleja by mali byť stanovené podľa homogénnej produkčnej zóny na základe údajov poskytnutých pestovateľskými členskými štátmi.
(2)
Produkčné zóny sú určené v prílohe k nariadeniu Komisie č. 2138/97 (3). Z administratívnych a štrukturálnych dôvodov je potrebné zmeniť a doplniť homogénne produkčné zóny v Grécku, Španielsku a Taliansku na hospodársky rok 2003/2004.
(3)
Opatrenia uvedené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Príloha k nariadeniu (ES) č. 2138/97 sa týmto mení a dopĺňa takto:
1.
v bode A sa časti týkajúce sa provincií Brescia, Perugia, Lecce, Catanzaro a Messina nahrádzajú textami uvedenými v prílohe k tomuto nariadeniu;
2.
bod C sa mení a dopĺňa takto:
a)
v kolónke Νομός Ζακύνθου sa vymazáva obec Μαχαιράδου zo zóny 2 a pridáva sa do zóny 3;
b)
v kolónke Νομός Ημαθίας sa vymazáva obec Φυτείας zo zóny 1 a pridáva sa do zóny 2;
c)
v kolónke Νομός Κιλκίς sa vymazáva obec Βαφειοχωρίου zo zóny 2 a pridáva sa do zóny 1;
d)
v kolónke Νομός Κορινθίας sa vymazáva obec Κορφιώτισσας zo zóny 8 a pridáva sa do zóny 1;
e)
v kolónke Νομός Λασηθίου
-
obce Λακωνίων, Αγίου Ιωάννη, Καλαμαύκα, Ζήρου, Παπαγιαννάδων, Χανδρών, Λιθίνων, Ορεινού, Πεύκων, Σχινοκαψάλων, Χρυσοπηγής, Αγίου Γεωργίου, Κατσιδονίου, Μαρωνιάς, Πισκοκεφάλου, Σητείας, Αγίου Στεφάνου, Σταυροχωρίου, Σταυρωμένου a Προυσσού sa vymazávajú zo zóny 2 a pridávajú sa do zóny 1,
-
obce Μεσελέρων a Πρίνων sa vymazávajú zo zóny 1 a pridávajú sa do zóny 2, a
-
obec Αγίου Σπυρίδωνα sa pridáva do zóny 1;
f)
v kolónke Νομός Πρέβεζας, sa vymazáva obec Ριζών zo zóny 2 a pridáva sa do zóny 7;
3.
v bode D v kolónke Comunidad autónoma: Aragón sa obec La Portellada vkladá do zóny 4 provincie Teruel.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Uplatňuje sa od 1. novembra 2003.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 18. októbra 2004